Ramaphosa praat eers dán | Maroela Media
Ramaphosa praat eers dán
Pres. Cyril Ramaphosa sal volgende week die land toespreek rakende die jongste verwikkelinge rakende die Covid-19-pandemie.
Hy sal onder meer uitbrei oor die stand van die inperking en oor of daar na 'n ander inperkingsvlak beweeg sal word vanaf die huidige vlak 1.
Ramaphosa is Dinsdagmiddag in die parlement tydens 'n mondelinge vraesessie in die Nasionale Raad van Provinsies deur die DA-LP Tim Brauteseth gevra oor voortgesette gerugte dat 'n strenger inperking oorweeg word in die lig van die toename in Covid-19-gevalle, veral na aanleiding van stellings in daardie verband deur die premier van KwaZulu-Natal, Sihle Zikalala.
Ramaphosa het gesê dit is waar dat die koronavirus-gevalle toeneem, maar dat Suid-Afrikaners nie alarmisties moet wees of voortydig moet reageer op bewerings van strenger inperkingsmaatreëls nie.
"Ek het vandag 'n verslag oor die voorkoms van koronavirus-gevalle ontvang. Ek moet dit nog bestudeer en dan sal ek by kenners advies ontvang oor wat ons te doen staan.
"Ek sal Suid-Afrikaners aanstaande week oor die kwessie toespreek. Moenie vooraf afleidings maak nie. As daar 'n aankondiging te make is, sal ek dit doen," het Ramaphosa gesê, en Suid-Afrikaners aangemoedig om hul hande te was, gesigmaskers te dra en sosiale afstand te eerbiedig.
Zikalala het vroeër gesê 'n streng inperking kan weer te wagte wees indien daar nie dringend 'n verandering in mense se "roekelose gedrag" kom nie. Hy het gesê baie mense dra nie maskers nie en woon geleenthede by waar daar meer as die maksimum toegelate mense teenwoordig is.
Dr. Zweli Mkhize, minister van gesondheid, het vroeër sy kommer oor die toename in nuwe Covid-19-gevalle oor die afgelope paar weke uitgespreek. Mkhize, wat self onlangs positief vir Covid-19 getoets het, het gesê 'n toename in nuwe gevalle is in sommige provinsies opgemerk.
Moontlike afleggings binnekort by African Bank
Nóg 'n kragtoring buite Welkom slaan om
En ons wat 100% regulasies nakom, moet boet vir ander wat nie luister nie, en moet ons dan nou weer ekonomies pak kry vir ander? Dit is onaanvaarbaar. Die President het voorheen gesê hy sal kyk na verskillende Provinsies en dit het ook nie gebeur nie. Ek sal verseker die Staat verantwoordelik hou indien ons weer onder strenger inperkings geplaas word.
Miskien kan hulle eers na die taxis…shibeens…en taverns in die townhips kyk. Het met my eie oë gesien….in die rural gebiede is geen afstand en geen maskers…
So Mr Ramaposa begin by jou eie mense….
Toeneem? Die getal aktiewe gevalle bly hardkoppig tussen en 48 000 en 52 000 gevalle die laaste tyd. Behalwe die desperate poging om Biden verkies te kry of om die ware Christus fees seisoen (nie te verwar met die kommersiele weergawe nie) as kommunis in die wiele te ry, is daar geen rasionele rede vir herinstelling van die mislukte maatreëls nie. Indien wel, word daar voorsien dat die burgery daarteen gaan rebelleer in so 'n mate dat die #fees-must-fall se aksies na 'n vulletjie gaan lyk.
Nou wonder ek, waarom sal ons die "gerusstelling" enigsins vertrou ? In ag genome dat dit kom van 'n man wat tot dusver geen regverdige gesag, geen insig vir die skade van sy swak besluite en geen daadwerklike gesonde bydrae tot ons land gemaak het nie? Sy regering, sy party, sy heerskappy is een van geweld, misdaad, korrupsie en leuens, waarom sou hy enigsins vertroue verdien? Tot dusver slegs 'n handpop van misdaad en korrupsie sonder enige ruggraat, so jammer ek vat eerder my kanse met 'n fortune cookie voorspelling, ons kanse is beter